หม้อทอดไร้น้ำมัน

หม้อทอดไร้น้ำมัน () เป็นอุปกรณ์ครัวสำหรับทำให้อาหารสุกด้วยอุณหภูมิสูง ออกแบบมาเพื่อให้อาหารที่ได้มีลักษณะคล้ายอาหารทอด แต่จะไม่มีการใส่น้ำมัน หรือใส่เพียงเล็กน้อยที่ผิวอาหารเท่านั้น, จึงนิยมนำมาใช้ในกรณีที่ต้องการให้อาหารมีเนื้อสัมผัสกรอบ โดยให้มีไขมันต่ำเป็นพิเศษ

หม้อทอดไร้น้ำมันจะทำงานคล้ายกับเตาอบลมร้อน ซึ่งให้ความร้อนอาหารด้วยไฟฟ้า แต่ส่วนลวดความร้อนภายในจะอยู่ใกล้กับตัวอาหารมาก ทำให้อาหารได้ความร้อนสูงกว่า (อาจสูงถึง 230 องศาเซลเซียส) และจะใช้การหมุนเวียนอากาศที่เร็วกว่า ทำให้ได้อาหารที่ออกมีผิวเกรียมเหลือง และมีสัมผัสที่กรอบ โดยอาศัยส่วนไขมันและน้ำตาลจากภายในตัวอาหารเอง

หมวดหมู่: เครื่องครัว
หมวดหมู่: เครื่องใช้ไฟฟ้า